turjo4nis/wikipedia-bn-dump-20250701 huggingface dataset:
নিলম-ঝিলম জলবিদ্যুৎ কেন্দ্র

নিলম-ঝিলম জলবিদ্যুৎ কেন্দ্র হল পাকিস্তান এর আজাদ কাশ্মীর প্রদেশের একটি নির্নিয়মান জলবিদ্যুৎ কেন্দ্র।এই বিদ্যুৎ কেন্দ্রটি নিলম ও ঝিলম নদীকে কেন্দ্র করে গড়ে উঠছে।এটি পাকিস্তানের একটি বৃহত্ত বিদ্যুৎ প্রকল্প।

অবস্থান
নিলম ঝিলম ঝলবিদ্যুৎ কেনদ্রটি ৩৪.২৩ উত্তর ও ৭৩.৪৩ পূর্বে অবস্থিত।এটি মুজফরাবাদ থেকে ১৬ কিলোমিটার দূরে অবস্থিত। বিদ্যুৎ কেন্দ্রটি ভভারত-পাকিস্তান সীমান্তের খুব কাছে অবস্থিত।

ইতিহাস
১৯৮৯ সালে নিলম ঝিলম জলবিদ্যুৎ কেন্দ্র নির্মাণের চেষ্টা চালায়।এর পর ২০০৩ থেকে ২০০৮ পর্যন্ত এর সমীক্ষা চলে।কিন্তু ২০০৫ এর কাশ্মীর ভূমিকম্প প্রকল্পটিকে পিছিয়ে দেয়।এছাড়া অর্থের যোগান নিশ্চিত না হওয়ায় প্রকল্পটি অনিশ্চিত হ পরে।এর পর ২০০৭ সালে চিনেরর এক বিদ্যুৎ সংস্থা এই জলবিদ্যুৎ কেন্দ্র নির্মাণের জন্য আগ্রহ দেখায়।এ পর এই সংস্থাটি ২০০৮ সালে নিলম ঝিলম জলবিদ্যুৎ কেন্দ্র নির্মাণ শুরু করে।২০১১ সালে নিলম নদীর উপর নির্মাণ সম্পূন বাঁদ থেকে কিছু উজানে নদীটিতে টানেল বা সূরঙ্গ নির্মাণ সম্পূর্ণ হয়।ঝিলম নদী কে নিলম নদীর সঙ্গে যুক্ত করতে ২৮ কিলোমিটার টানেল কাটা হয়।এই টানেলের নিলম নদীথেকে প্রথম ১৬ কিলোমিটার এক সঙ্গে পাশাপাশি দুটি একই ব্যাসের টানেল কাটা হয়েছে।এর পর টানেল দুটি যুক্ত হয়ে ৯ কিলোমিটার পথ অতিক্রম করেছে।টানেলটি ঝিলম নদী পৌঁচ্ছোনর ৩৮০ মিটার আগেই উন্মমুক্ত হয়।এর পর ৩৮০ মিটার ক্যানালের দ্বারা টানেলটি ঝিলম নদীতে যুক্ত হয়।এর নির্মাণ কার্য এখনও চলছে।

পরিচালনা ও পরিকাঠামো
নিলম ঝিলম বিদ্যুৎ কেন্দ্র নির্মাণের জন্য নিলম নদীতে একটি বাঁধ নির্মাণ করা হয়েছে।এই বাঁধটি ১২৫ মিটার লম্বা ও ৪৭ মিটার উচ্চতা বিশিষ্ট। বাঁধটির পৃষ্ট তলের ক্ষেত্র ফল ৮,০০০০০০ বর্গ মিটার।এই বাধে ২৪২ মেগাওয়াটের ৪ টি টার্বাইন বসানো হয়েছে।এই টার্বাইন গুলি ফ্রান্স প্রযুক্তির।এই বিদ্যুৎ কেন্দের মোট উৎপাদন ক্ষমমতা ৯৮৯ মেগাওয়াট। বিদ্যুৎ কেন্দ্রের টার্বাইন হেড টি ৪২০ মিটারের।

কৃষ্ণানগঙ্গা জলবিদ্যুৎ কেন্দ্রের প্রভাব
নিলম ও ঝিলম নদী ভারতের জম্মু ও কাশ্মীর প্রদেশ থেকে উৎপন্ন হয়ে পাকিস্তানে  গেছে।ভারত সরকার এই নদী দুটিকে কেন্দ্র করে একটি জলবিদ্যুৎ কেন্দ্র নির্মাণ শুরু করেছে।এই জলবিদ্যুৎ কেন্দ্রটি নির্মাণ হলে নিলম ঝিলম জলবিদ্যুৎ কেন্দ্রর ভবিষ্যত অনির্চিত হয়ে পরবে জলের যোগানের অভাবে।এর ফলে নিলম ঝিলম বিদ্যুৎ প্রকল্পটি ঝুকির মধ্যে রয়েছে।তবে আশার কথা এই বিদ্যুৎ কেন্দ্রর নির্মাণ খুব শিগ্রই শেষ হবে ও বিদ্যুৎ উৎপাদন শুরু হবে।

আরও দেখুন
 নিলম-ঝিলম বাঁধ
 কৃষ্ণানগঙ্গা জলবিদ্যুৎ কেন্দ্র
 পাকিস্তানের জলবিদ্যুৎ কেন্দ্রের তালিকা

তথ্যসূত্র

বহিঃসংযোগ

পাকিস্তানের জলবিদ্যুৎ কেন্দ্র
আজাদ কাশ্মীরের ভবন ও স্থাপনা
পাকিস্তানের বাঁধ
জিগমে ওয়াংচুক

জিগমে ওয়াংচুক (Dzongkha: འཇིགས་མེད་དབང་ཕྱུག, Wylie:  'jigs med dbang phyug; 1905 – 30 March 1952) ভুটানের দ্বিতীয় ড্রূক গ্যালাপ (রাজা) ছিলেন। তিনি রাজা উগয়েন ওয়াংচুক জ্যেষ্ঠ পুত্র এবং ইংরেজি, হিন্দি ও বৌদ্ধ সাহিত্যে শিক্ষালাভ করেন।

তার রাজত্বের অধীনে, ভুটান বহির্বিশ্বের কাছ থেকে প্রায় সম্পূর্ণ বিচ্ছিন্নতা বজায় রেখেছিল, শুধুমাত্র ব্রিটিশ ভারতের  সঙ্গে সীমিত সম্পর্ক রাখা হয়েছিল। তার  পুত্র, জিগমে দর্জি ওয়াংচুক তাকে স্থলাভিষিক্ত করেন।

তথ্যসূত্র

১৯০৫-এ জন্ম
১৯৫২-এ মৃত্যু
বৌদ্ধ রাজশাসক
দ্বিতীয় বিশ্বযুদ্ধের রাজনৈতিক নেতা
কাতার দূতাবাস, ওয়াশিংটন, ডি.সি.

কাতার দূতাবাস হল যুক্তরাষ্ট্রের ওয়াশিংটন ডি.সি.তে অবস্থিত কাতারের মূল দূতাবাস। এটি ওয়াশিংটন, ডি.সি. ২৫৫৫ এম স্ট্রীট, নর্থওয়েস্টে, জর্জটাউনের ওয়েস্ট এন্ডে অবস্থিত।

প্রেক্ষাপট 
২০০৫ সাল পর্যন্ত দূতাবাসটি ৪২০০ উইসকন্সিন এভিনিউ নর্থওয়েস্টের অফিস বিল্ডিংয়ে অবস্থিত ছিল। বেশকিছু বছরজুড়ে দূতাবাসটি মাত্র দুইজন কূটনীতিকসহ বেশকিছু কর্মকর্তা নিয়ে পরিচালিত হত। সাম্প্রতিক সময়ে কাতার দেশটিকে ব্যাংকিং, ব্যবসা এবং পর্যটনক্ষেত্রে নিজেকে প্রতিষ্ঠিত করতে চায়, আর সেজন্য অধিক সংখ্যক দূতাবাসের প্রয়োজন ছিল। কাতার এবং যুক্তরাষ্ট্রের পারস্পরিক সম্পর্কের প্রেক্ষিতেও যুক্তরাষ্ট্রে অধিক সংখ্যক কূটনৈতিক স্থাপনার দরকার ছিল।

২০০১ সালে কাতার বর্তমান ভবনটি ক্যাসলটন হোল্ডিংসের কাছ থেকে ১৩.৬ মিলিয়ন ডলারে ক্রয় করে নেয়। পূর্বে ভবনটিতে অল্পকিছু স্থাপনাই ছিল। দূতাবাসটি বর্তমান রাষ্ট্রদূত মোহাম্মদ জাহেম আল কুওয়ারি। তিনি ২০১৪ সালের মার্চ মাস থেকে এ দায়িত্বপালন করছেন।

স্থাপত্য এবং নির্মাণ 

কাতার সরকার দ্য জর্জটাউন ডিজাইন ইনক. (জিডিজি) এর মাধ্যমে মখলেস আল-হারিরিকে প্রধান স্থাপত্যবিদ রেখে সম্পূর্ণ ভবনটি সাজায়। প্রথম ধাপে ভবনটির  জায়গার প্রকৃত মূলায়ণ করার মাধ্যমে পরিকল্পনা গ্রহণ করা হয়। দ্বিতীয় ধাপে প্রকল্পটির সার্বিক অবকাঠামো ধরে রেখে উন্নয়ন ঘটানো হয়। সেইসাথে সুসংহত স্থাপত্য ও প্রকৌশল নকশার মাধ্যমে ভবনটিকে পুনঃনির্মাণ করা হয়।

যথাযথ নিয়ম বজায় রাখার জন্য প্রকল্পটিকে যুক্তরাষ্ট্রের বিভিন্ন সরকারি সংস্থা কর্তৃক সংবিধিবদ্ধ পর্যালোচনা এবং অনুমোদনের প্রয়োজন ছিল। পররাষ্ট্র দপ্তর, যুক্তরাষ্ট্রের চারুকলা বিভাগ, ডিস্ট্রিক্ট অব কলাম্বিয়া ডিপার্টমেন্ট অব কনজ্যুমার অ্যান্ড রেগুলেটরি অ্যাফেয়ার্স এবং অ্যাডভাইজরি নেইবারহুড অ্যাসোসিয়েশন প্রভৃতি প্রতিষ্ঠান এর অনুমোদন দেয়।

জর্জটাউন ডিজাইন গ্রুপ কর্তৃক সকল প্রয়োজনানুযায়ী অনুমোদনের পর প্রকল্পটির অর্থদাতা কাতার ইসলামিক ব্যাংক (কিউআইবি) প্রকল্পটির খরচ কমানোর চেষ্টা করে। কাতার পররাষ্ট্র মন্ত্রণালয় অবশ্য মখলেস আল-হারিরির নকশানুযায়ী প্রকল্পটির বাস্তবায়ন করার উদ্যোগ গ্রহণ করে।

২০০৫ সালে দূতাবাস এর নতুন ভবনে কাজ শুরু করে।

ভবনটির মূল স্থাপত্যবিদ মখলেস আল-হারিরি বলেন, "নবনির্মিত ভবনটির নকশা কাতার গতিশীল উন্নয়ন এবং বর্ধিষ্ণু কূটনৈতিক ও অর্থনৈতিক অবদানকে প্রকাশ করে।"

সংযোগকৃত নকশার জন্য মারিয়া মিদানি এবং বারবারা মুলনেক্সও অবদান রাখেন। নতুন বাহ্যিক আরবীয় নকশার চিহ্ন কাতারের সাংস্কৃতিক ঐতিহ্যকে ওয়াশিংটন ডি.সি.র শহুরে ধাঁচের মধ্যে গড়ে তোলে। নবনির্মিত ভবনটির অভ্যন্তরীণ অংশে অফিসের জন্য়, স্টেট-অব-দ্য-আর্ট সম্মেলনকেন্দ্র, বিশেষ ঘটনাবলীর জন্য স্থান রাখা হয়েছে।

তথ্যসূত্র

বহিঃসংযোগ 

 ওয়াশিংটনে কাতার দূতাবাস
 দ্য জর্জটাউন ডিজাইন গ্রুপ, ইনক.
 উইকিম্যাপিয়া.অর্গ

ওয়াশিংটন, ডি.সি.তে অবস্থিত দূতাবাস
কাতারের দূতাবাস
২০০৫-এ প্রতিষ্ঠিত সরকারি স্থাপনা
কাতার-যুক্তরাষ্ট্র সম্পর্ক
ওয়াশিংটন, ডি.সি.-তে অবস্থিত কূটনৈতিক মিশন
জিগমে সিংয়ে ওয়াংচুক

জিগমে সিংয়ে ওয়াংচুক (১১ নভেম্বর ১৯৫৫ জন্ম)   ভুটানের চতুর্থ ড্রূক গ্যালাপ (রাজা) ছিলেন। তিনি ২০০৬ সালে তার জ্যেষ্ঠ পুত্র, জিগমে খেসার নামগিয়েল ওয়াংচুকের পক্ষে পদত্যাগ করেন। তিনি দেশের অনেক আধুনিক সংস্কার সাধন করেছেন।

প্রারম্ভিক জীবন

ক্রাউন প্রিন্স হিসেবে দায়িত্ব

রাজকীয় বিবাহ

সম্মানিত পদ

দেশী সম্মানিত পদ
  : 
  Grand Master of the Royal Order of Bhutan (24/07/1972).
  Grand Master of the Order of Great Victory of the Thunder Dragon (29/09/1985).
  King Jigme Khesar Investiture Medal (06/11/2008).

বিদেশী সম্মানিত পদ
  : Collar of the Order of the Chrysanthemum (16/03/1987).
  : Member of the Order of Ojaswi Rajanya (05/10/1988).
  : Collar of the Order of Mubarak the Great (1990).
  : Order of Khalifa, 1st Class (1990).
  : Knight of the Royal Order of the Seraphim (1994).

তথ্যসূত্র

অতিরিক্ত তথ্যসূত্র

বহিঃসংযোগ

ভুটানের রাজ পরিবার
Time Magazine's 100 People Who Shape Our World 2006: King Jigme Singye Wangchuk

জীবিত ব্যক্তি
১৯৫৫-এ জন্ম
অসম্পূর্ণ জীবনী নিবন্ধ
ক্ষমতাচ্যুত রাজশাসক
বৌদ্ধ রাজশাসক
জাপানের প্রশাসনিক অঞ্চল

জাপানের প্রশাসনিক অঞ্চল বা প্রিফেক্‌চার (都道府県?,তোদোওফুকেন) বলতে আধুনিক জাপান রাষ্ট্রের ৪৭ টি প্রশাসনিক ও বিচার বিভাগীয় একককে বোঝায়। এদের মধ্যে ৪৩ টি হল যথাযথ প্রশাসনিক অঞ্চল (県 কেন্‌), ২ টি নগর-প্রশাসনিক অঞ্চল (府 ফু, ওসাকা এবং কিয়োতো), একটি "বর্ত্ম" বা "এলাকা" (道 দোও, হোক্কাইদো) এবং একটি "মহানগর" (都 তো, টোকিও)। ১৮৬৮ খ্রিঃ ক্ষমতাপ্রাপ্ত মেইজি ফুহাংকেন সাঞ্চিসেই প্রশাসন ১৮৭১ খ্রিঃ জাপানের পূর্বতন প্রদেশগুলিকে পুনর্বিন্যস্ত করে বর্তমান প্রশাসনিক অঞ্চল ব্যবস্থার সূচনা করে।

প্রতিটি প্রশাসনিক অঞ্চলের কর্ণধার হলেন একজন প্রত্যক্ষ নির্বাচিত গভর্নর (知事 চিজি)। স্থানীয় বিচারবিভাগীয় সিদ্ধান্ত ও বাজেট পেশ করে একটি এককক্ষবিশিষ্ট সভা (議会 গিকাই)। এই সভার সদস্যরা চার বছরের জন্য নির্বাচিত হন।

বর্তমান স্থানীয় স্বায়ত্তশাসন আইন অনুযায়ী প্রতিটি প্রশাসনিক অঞ্চল কয়েকটি করে নগর (市 শি) ও জেলায় (郡 গুন) বিভক্ত। প্রতিটি জেলা কয়েকটি শহর (町 চোও/মাচি) ও গ্রামে (村 সোন/মুরা) বিভক্ত। যেমন, হোক্কাইদো ১৪ টি জেলা বা উপপ্রশাসনিক অঞ্চলে বিভক্ত, যেগুলো হোক্কাইদো প্রশাসনিক অঞ্চলের শাখা কার্যালয় (支庁 শিচোও) হিসেবে কাজ করে। অন্য কোনও কোনও প্রশাসনিক অঞ্চলেও এই ধরনের শাখা কার্যালয় আছে যেখানে রাজধানীর বাইরে থেকে প্রশাসনিক কাজকর্ম চালানো হয়। জাপানের রাজধানী টোকিও একটি মিশ্র নগর-প্রশাসনিক অঞ্চল বা মহানগর; এর মধ্যে নগর ও প্রশাসনিক অঞ্চল - উভয়েরই বৈশিষ্ট্য আছে।

প্রেক্ষাপট 
মেইজি সরকার ১৮৭১ খ্রিঃ জুলাই মাসে পূর্বতন প্রদেশ বিভাজনের হান পদ্ধতি বাতিল করে দিয়ে প্রশাসনিক অঞ্চল পদ্ধতি বলবৎ করে। প্রাথমিকভাবে ৩০০ টির বেশি প্রশাসনিক অঞ্চল ছিল। এদের অনেকগুলোই ছিল পূর্বতন হান বা প্রদেশ। ক্রমে সংলগ্ন প্রদেশগুলোকে জুড়ে দিয়ে ১৮৮৮ খ্রিঃ তাদের সংখ্যা ৪৭ এ নামিয়ে আনা হয়। ১৯৪৭ খ্রিঃ স্থানীয় স্বায়ত্তশাসন আইন প্রশাসনিক অঞ্চলগুলোকে অধিকতর রাজনৈতিক ক্ষমতা দেয় এবং প্রশাসনিক অঞ্চলভিত্তিক গভর্নর ও আইনসভা স্থাপন করে।

২০০৩ খ্রিঃ তৎকালীন প্রধানমন্ত্রী জুনিচিরো কোইযুমি প্রস্তাব দেন বর্তমান প্রশাসনিক অঞ্চলগুলোকে দশটা রাজ্যে সংবদ্ধ করার। এই নতুন রাজ্যগুলোকে বর্তমান প্রশাসনিক অঞ্চলের চেয়ে বেশি স্বায়ত্তশাসন দেওয়ার কথা বলা হয়। এতে উপপ্রশাসনিক কার্যালয়ের সংখ্যা কমবে এবং সার্বিকভাবে প্রশাসনের ব্যয় কমবে। জাপান সরকার অনেকগুলো প্রশাসনিক অঞ্চলকে জুড়ে দিয়ে ৯ থেকে ১৩ টির মত উপ-জাতীয় প্রশাসন ব্যবস্থা চালু করার একটা প্রস্তাবও বিবেচনা করছে। এই ব্যবস্থারও লক্ষ্য স্থানীয় সরকারের স্বায়ত্তশাসনের গণ্ডি বাড়ানো। অবশ্য ২০১২ এর আগস্ট অবধি কোনও পরিবর্তনের সিদ্ধান্ত হয়নি।

তথ্যসূত্র 

জাপান
দেশের প্রথম স্তরের প্রশাসনিক উপবিভাগ
এশিয়ার দেশের প্রশাসনিক উপবিভাগ
জাপানের উপবিভাগ
জাপানের প্রশাসনিক অঞ্চল
আব্দুর রহমান বাবা

আব্দুর রহমান বাবা (জন্ম ১৬৫৩ -মৃত্যু ১৭১১) (),রহমান বাবা নামেও পরিচিত, পাকিস্তানের একজন স্বনামধন্য পশতু সুফি দরবেশ এবং কবি ছিলেন। তিনি এবং তার সমসাময়িক কবি খোশাল খান খাট্টাক আফগানিস্তান ও পাকিস্তানের পশতু সাহিত্যেরে জনপ্রিয় কবিদের অন্যতম বলে বিবেচনা করা হয়।

তার কাব্যে স্থানীয় সংস্কৃতির একটি রহস্যমূলক শান্তিপূর্ণ দিক বর্ণীত হয়েছে।

বংশগতি 
আব্দুর রহমানের বংশ পরম্পরা হল পশতু সম্প্রদায়ভুক্ত ঘোরয়াখেল যা মোহাম্মদী বংশের সাথে মিলিত হয়েছে। রহমানের পূর্বপুরুষ ত্রয়োদশ শতাব্দী থেকে ষোড়শ শতাব্দীরর মধ্যে হিন্দু কুশ পর্বত থেকে পেশেয়ার উপাত্যকায় নিজেদের বসতি স্থায়ীভাবে স্থানান্তর করে। তিনি পেশোয়ারের উপকন্ঠে একটি ছোট বসতিতে বেড়ে উঠতে থাকেন।
রহমান বাবা ঐ এলাকায় আপাতদৃষ্টিতে শান্তিতে ববসবাস করতে থাকেন, এবং তিনি কখনো তার সময়কার চলা আন্তঃজাতিগত সংঘর্ষে নিজের সম্পৃক্ততারর কথা উল্লেখ করেননি।
তার পরিবারের ইতিহাস সম্পর্কে বিভিন্ন ধরনের মতবাদ রয়েছে। অনেক মতামত প্রদানকারীরা একমত হয়েছেন যে তার পরিবার তাার গ্রামের প্রধান (দলপতি) ছিলেন।

রহমান বাবা খুবই জ্ঞানী ব্যক্তি হওয়া সত্ত্বেও তিনি সাদাসিধে জীবন যাপনে অভ্যস্ত ছিলেন। তিনি নিজে দাবি করতেন, “স্বর্ণ পাত্রে যদিও পান করার জ্য সুমিষ্ট পানীয় থাকে, তবুও আমি আমার ঐ মাটির পাত্রের পানিকেই শ্রেয় বিবেচনা করি”।

আব্দুর রহমান বাবা ১৭১৫ খ্রিষ্টাব্দে মৃত্যু বরণ করেন। তার সমাধি(মাজার) পেশোয়ারের দক্ষিণ উপকন্ঠে (রিং রোড হাজার খওয়ানি) অবস্থিত। তারর মাজার একটি বড় গম্বুজ বিশিষ্ট বড় কক্ষ।
কবি এবং আধ্যাত্ববাদে বিশ্বাসীদের জজন্য তার মাজার তার জনপ্রিয় কবিতাগুচ্ছ সংগ্রহ ও পাঠের জন্য গুরুত্বপূর্ণ স্থান হিসেবে বিবেচিত হয়। প্রতি বছরের এপ্রিলে তার ওরছ মহাসমারোহ পালিত হয়ে থাকে।

তরিকতের প্রেক্ষাপট 
রহমান বাবা একজন সাধক ছিলেন কিন্তু তিনি কার হাতে বায়াত দান করেছিলেন বা কোন তরিকার অনুসারী ছিলেন সেটা নিয়ে বিভিন্ন ধরনের মতবাদ রয়েছে যার কোন দালিলিক সত্যতা পাওয়া যায়নি। সাবির অনুমান করেন যে রহমান নকশবন্দিয়া তরিকার অনুসারী ছিলেন, সাথে সাথে তিনি পীর বাবার সন্তানদের নিকট সুফিবাদের সশিক্ষা গ্রহণ করেন। শিমেল এবং সাদ আহমেদ বক্স তাকে চিশতিয়া তরিকার হিসেবে নিযুক্ত করেন। আকাব, নিজে কাদেরিয়া তরিকার খলিফা (প্রতিনিধি), তাকে কাদেরিয়া তরিকার খলিফা (প্রতিনিধি) বলে

তথ্যসূত্র 

১৬৫৩-এ জন্ম
১৭১১-এ মৃত্যু
পেশোয়ারের ব্যক্তি
পশতু ব্যক্তি
পাকিস্তানে সুফিবাদ
পশতুন উপজাতি
মুলতান আন্তর্জাতিক বিমানবন্দর

মুলতান আন্তর্জাতিক বিমানবন্দর ()  পাকিস্তানের পাঞ্জাব প্রদেশের মুলতান শহরে অবস্থিত। এই বিমানবন্দরটি প্রধানত মুলতান শহরের বিমান পরিসেবা প্রদান করে। এছাড়া এটি মুলতান শহরের পার্শ্ববর্তী এলাকার বিমান পরিসেবা প্রদান করে থাকে।

অবস্থান
বিমানবন্দরটি মুলতান শহর থেকে ৪ কিলোমিটার পশ্চিমে অবস্থিত। এটি সমুদ্র সমতল থেকে  উচ্চতায় অবস্থিত। বিমানবন্দরটি ৩০.১২ উত্তর ও ৭১.২৫ পূর্ব দিকে অবস্থিত।

ইতিহাস
বিমানবন্দরটি ১৯১৯ সালে ব্রিটিশ ভারতে রয়ার এয়ার ফোর্স এর অধিনে  চালু হয়। এর পর ১৯৩৪ সালে এম্পিরিয়ার এয়ার এখানে বিমান উরায়। ১৯৩৮ সাল থেকে এই বিমানবন্দরে বিমান চলাচল নতিভূক্ত হয়। এর পর পাকিস্তান ব্রিটিশ শাসন থেকে মুক্ত হয়। এর পর এয়ার পাকিস্তান এই বিমান বন্দর থেকে বিমান পরিসেবা প্রদান করতে থাকে । ১৯৫৭ সাল থেকে বিমানবন্দরটিতে দেশের পতাকা বাহী পাকিস্তান ইন্টারন্যাশনাল এয়ারলাইন্স বিমান পরিসেবা প্রদান করতে থাকে। ১৯৬৩ সালে পাকিস্তান ইন্টারন্রাশনাল এয়ারলাইন্স বিমানবন্দরটি থেকে ডোগলাস-ডিসি-৬৩ বিমান পরিচালনা করতে থাকে। এর পর ১৯৭১ সালে বিমানবন্দরটিতে নতুন এয়ার ট্রাফিকন্ট্রোলার ও টার্মিনাস নির্মাণ করা হয়। এছাড়া রানওয়ের দৈর্ঘ্য বাড়িয়ে ২৭৪৩ মিটার করা হয়। ফলে বিমান বন্দরটি বোরিং বিমান চলাচলের উপযুক্ত হয়। এর পর আবার রানওয়ের দৈর্ঘ্য বাড়ানো হয়। এর ফলে ১৯৮০-১৯৮৮ সাল পর্যন্ত এই এই বিমান বন্দরে এয়ার বাস এ৩০০ চলাচলের উপযুক্ত হয়। এর পর ১৯৯৯ সালে পাকিস্তান ইন্টারন্যকশননাল এয়ারলাইন্স ও এয়রো এশিয়া বিমানবন্দরটি থেকে আন্তর্জাতিক বিমান পরিচালনা করতে থাকে। ২০১০ সালে বিমানবন্দরটি থেকে হজের বিমান চালানো হয়। ২০১১ সাল থেকে মক্কা ও মদিনার বিমান পরিবহন চালু হয়। ২০১৩ সালে দুবাই ফ্লাইং মুলতানা আন্তর্জাতিক বিমানবন্দর থেকে দুবাই বিমান পরিচালনা করতে থাকে।

বিমান পরিবহন
বিমানবন্দরটি থেকে সবচেয়ে বেশি বিমান পরিচালনা করে পাকিস্তান ইন্টারন্যাশনাল এয়ারলাইন্স।টি মুলতানা বিমানবন্দর থেকে দেশের মধ্যে করাচি,লাহোর,কুয়েটা মত বিমানবন্দরে বিমান পরিচালনা করে।এছাড়া এখান থেকে ওমান এয়ার মাস্কট বিমানবন্দর এয়ারবুল করাচি বিমানবন্দরে,ফ্লাইদুবাই  দুবাই ইন্টারন্যাশনাল বিমানবন্দরে বিমান পরিচালনা করে।এছাড়াও কয়েকটি ছোট বিমান পরিবহন সংস্থা দেশের বিভিন্ন বিমান বন্দরে সঙ্গে মুলতান বিনবন্দরে বিমান পরিচালনা করে।শাহেন এয়ার মদিনা,দুবাই,করাচি, রিয়াদ , শারজা প্রভৃতি বিাানবন্দরে বিমান পরিচালনা করে।টাবন এয়ার বিমানবন্দরটি থেকে মাশহাদ বিমানবন্দরে বিমান পরিচালনা করে।২০১৫-২০১৬ সালে বিমান বন্দরটি থেকে ৯,০৪,২৯৫ জন যাত্রী ও ৮ হাজারের বেশি বিমান চলাচল করেছে।বিমনবন্দরটি থেকে প্রতি বছর যাত্রী চলাচল ও বিমান চলাচল বৃদ্বি পাচ্ছে।

গন্তব্য ও বিমমান পরিবহন সংস্থা

তথ্যসূত্র

বহিঃসংযোগ

পাকিস্তানের বিমানবন্দর
১৯৩৪-এ ভারতে প্রতিষ্ঠিত
পাঞ্জাব,পাকিস্তান এর বিমানবন্দর
মুলতানে ভবন এবং কাঠামো
১৯৩৪-এ প্রতিষ্ঠিত বিমানবন্দর
ভিয়েনতিয়েন

ভিয়েনতিয়েন (; ; , Viang chan, ) হল লাওসের রাজধানী ও সর্ববৃহৎ শহর। শহরটি থাইল্যান্ড সীমান্তের নিকটে মেকং নদীর তীরে অবস্থিত। ভিয়েনতিয়েন প্রথম রাজধানীর মর্যাদা পায় ১৫৬৩ খৃষ্টাব্দে বর্মীয় শাসনামলে।  ভিয়েনতিয়েন ফরাসি শাসনের সময়ও অঞ্চলের রাজধানী ছিল, এবং অর্থনৈতিক সমৃদ্ধির কারণ এখন এটি লাওসের অর্থনীতির কেন্দ্রবিন্দুও বটে।

ভিয়েনতিয়েনের জনসংখ্যা প্রায় ৭৬০,০০০ (২০১৫) জন। শহরটি ২০০৯ সালে  দক্ষিণ-পশ্চিম এশীয় গেমসের ৫০ বছর পূর্তি ও ২৫তম আসরের আয়োজন করেছিল।

ইতিহাস 
দ্বিতীয় বিশ্বযুদ্ধের সময় ভিয়েনতিয়েন সামান্য প্রতিরোধের মুখে পতিত হয়েছিল এবং সাকো মাসানোরির অধীনে জাপানী বাহিনী শহরটি দখল করে নিয়েছিল। ১৯৪৫ সালের ৯ মার্চ ফরাসি প্যারাট্রোপাররা এসে পৌঁছেছিল এবং ১৯৪৫ সালের ২৪ এপ্রিল ভিয়েনতিয়েন শহরটিকে পুনরায় দখল মুক্ত হয়েছিল।

ভিয়েনতিয়েন ২০০৯ দক্ষিণ-পূর্ব এশীয় গেমসের আয়োজন করেছিল। লাওসের ল্যান্ডস লকড সীমানা এবং ভিয়েনতিয়েনে পর্যাপ্ত সুযোগ-সুবিধার অভাবের কারণে, থাইল্যান্ডে অনুষ্ঠিত আগের খেলাগুলি থেকে আঠারোটি প্রতিযোগিতা বাদ দেওয়া হয়েছিল।

ভূগোল 
ভিয়েনতিয়েন থাইল্যান্ড - লাওস সীমান্তে মেকং নদীর তীরে অবস্থিত। স্থানাঙ্ক অনুসারে ভিয়েনতিয়েন ১৭°৫৮" উত্তর অক্ষাংশ এবং ১০২°৩৬" পূর্ব দ্রাঘিমাংশে অবস্থিত। সমুদ্রপৃষ্ঠ থেকে এর গড় উচ্চতা ১৭৪ মিটার বা ৫৭০ ফুট।  ভিয়েনতিয়েন শহরের আয়তন ১৩০ বর্গকিলোমিটার বা ৫০ বর্গ মাইল।

জলবায়ু 
কোপেন জলবায়ু শ্রেণিবিন্যাস অনুসারে ভিয়েনতিয়েনে একটি স্বতন্ত্র ভেজা মৌসুমি এবং শুকনো মৌসুমি সহ একটি গ্রীষ্মমণ্ডলীয় সাভনা জলবায়ু বিরাজ করে। ভিয়েনতিয়েনে নভেম্বর থেকে মার্চ পর্যন্ত শুষ্ক মৌসুম থাকে। এপ্রিল বর্ষা মৌসুমের সূচনা করে যা ভিয়েনতিয়েনে প্রায় সাত মাস স্থায়ী হয়। ভিয়েনতিয়েন সারা বছর জুড়ে গরম এবং আর্দ্র থাকে, যদিও শহরের তাপমাত্রা শুষ্ক মৌসুমের তুলনায় কিছুটা শীতল থাকে। গড়ে সর্বোচ্চ তাপমাত্রা থাকে ৫৪.১° ডিগ্রি সেলসিয়াস (১০৬ ডিগ্রি ফারেনহাইট), যা এপ্রিল মাসে রেকর্ড করা হয়েছিল এবং সর্বনিন্ম তাপমাত্রা থাকে জানুয়ারি মাসের ০.০ ডিগ্রি সেলসিয়াম (০.৩ ডিগ্রি ফারেনহাইট)। বার্ষিক গড় বৃষ্টিপাতের পরিমাণ ১৬৬০ মিলিমিটার (৬৫ ইঞ্চি), সবচেয়ে বেশি বৃষ্টিপাত হয় জুলাই থেকে আগস্ট মাসে।

অর্থনীতি 
লাওসের অর্থনৈতিক পরিবর্তনের পেছনে চালিকা শক্তি ভিয়েনতিয়েনের অর্থনৈতিক সমৃদ্ধি। সাম্প্রতিক বছরগুলিতে শহরটি বিদেশী বিনিয়োগ থেকে দ্রুত অর্থনৈতিক প্রবৃদ্ধি অর্জন করেছে। ২০১১ সালে দক্ষিণ কোরিয়ার সহযোগিতায় দুটি তালিকাভুক্ত কোম্পানির স্টক নিয়ে স্টক এক্সচেঞ্জটি চালু হয়েছিল।

প্রশাসন 
ভিয়েনতিয়েন ভিয়েনতিয়ান প্রিফেকচারে (Nakhonluang Vientiane) অবস্থিত এবং এ প্রিফেকচারের রাজধানীও। ১৯৮৯ সালে ভিয়েনতিয়েন প্রদেশ থেকে বিভক্ত করে ভিয়েনতিয়েন প্রিফেকচার গঠন করা হয়েছিল।

ভিয়েনতিয়েন ছয়টি জেলায় বিভক্ত :
 চানথাবলি

ভ্রমণ 
ভিয়েনতিয়েন এখনও একটি ছোট শহর হলেও রাজধানীটি অনেক পর্যটককে আকর্ষণ করে। শহরে অনেক মন্দির এবং বৌদ্ধ নিদর্শন রয়েছে, বিদেশী দর্শনার্থীদের কাছে একটি জনপ্রিয় আকর্ষণ হল লা লাওসের একটি গুরুত্বপূর্ণ জাতীয় সাংস্কৃতিক স্মৃতিস্তম্ভ এবং এর অন্যতম সেরা স্থম্ভটি। এটি মূলত রাজা শেঠথিরথ ১৫৬৬ সালে তৈরি করেছিলেন এবং ১৯৫৩ সালে এর সংস্কার হয়েছিল। সোনার স্তূপটি ৪৫ মিটার  উঁচু এবং বিশ্বাস করা হয় যে ভগবান বুদ্ধের প্রতীক রয়েছে।

পরিবহন 
ভিয়েনতিয়েন দেশের অন্যান্য অংশের সাথে সড়ক পথে সংযুক্ত করার জন্য নিয়মিত বাস পরিষেবা রয়েছে। ভিয়েনতিয়েন শহরজুড়ে নিয়মিত বাস পরিষেবাগুলি ভিয়েনতিয়েন ক্যাপিটাল স্টেট বাস এন্টারপ্রাইজ পরিসেবা সরবরাহ করে।

তথ্যসূত্র

বহিঃসংযোগ

ভিয়েনতিয়েন
এশিয়ার রাজধানী
লাওসের জনবহুল স্থান
অন্নপূর্ণা দাশগুপ্ত

অন্নপূর্ণা দাশগুপ্ত (সেন) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী।

রাজনৈতিক জীবন 
অন্নপূর্ণা দাশগুপ্ত পুরুলিয়া এক পরিবারে জন্মগ্রহণ করেন। তার পিতার নাম নিবারণ চন্দ্র দাশগুপ্ত ও মাতার নাম লাবণ্য দাশগুপ্ত। তার দিদি বাসন্তী দাশগুপ্ত (রায়) ছিলেন ।
 
পিতার আদর্শে প্রভাবিত হয়ে রাজনীতিতে যোগ দেন। ছোটবেলা থেকে তিনি রাজনৈতিক মনস্ক হয়ে ওঠেন। সে সময় কংগ্রেসের দলের কতিপয় সদস্যের সাথে তার যোগাযোগ তৈরি হয়। ১৯৩০-৩২ সালে কংগ্রেস আন্দোলনের সাথে যোগদানের দেন। গ্রামের কৃষকদের মধ্যে আন্দোলন পরিচালনা করেছিলেন। একারণে দুইবার জেল খেটেছেন। তিনি সমাজ সেবা ও বিপ্লবী কর্মকাণ্ডে জড়িত ছিলেন। তিনি ছাত্রী সংঘের উদ্যোক্তা এবং ব্রিটিশ বিরোধী রাজনীতির জন্য কারাবরণ দু'বার করেন।

তথ্যসূত্র 

পশ্চিমবঙ্গের বিপ্লবী
ভারতীয় বিপ্লবী
ভারতবর্ষে ব্রিটিশবিরোধী সশস্ত্র আন্দোলন
ভারতীয় স্বাধীনতার বিপ্লবী আন্দোলন
রাজনীতিতে ভারতীয় নারী
পুরুলিয়া জেলার ব্যক্তি
বাঙালি বিপ্লবী
নারী বিপ্লবী
ভারতীয় নারী স্বাধীনতা কর্মী
ভারতীয় স্বাধীনতা কর্মী
ভারতীয় স্বাধীনতা আন্দোলন কর্মী
আভা মজুমদার

আভা মজুমদার ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী।

রাজনৈতিক জীবন 
আভা মজুমদার ১৯৪২ কংগ্রেসের ভারত ছাড়ো আন্দোলনে যোগ দেন। এজন্য কারাদণ্ডে দণ্ডিত হন।

তথ্যসূত্র 

বাঙালি বিপ্লবী
ভারতীয় বিপ্লবী
ভারতবর্ষে ব্রিটিশবিরোধী সশস্ত্র আন্দোলন
ভারতীয় স্বাধীনতার বিপ্লবী আন্দোলন
রাজনীতিতে ভারতীয় নারী
রাজনীতিতে বাংলাদেশী নারী
নারী বিপ্লবী
ভারতীয় নারী স্বাধীনতা কর্মী
ভারতীয় স্বাধীনতা কর্মী
ভারতীয় স্বাধীনতা আন্দোলন কর্মী
জাপান সরকার

জাপান সরকার একটি সংসদীয় রাজতন্ত্র, অর্থাৎ এই ব্যবস্থায় সম্রাটের ক্ষমতা মূলত আনুষ্ঠানিক ও সীমিত। অন্যান্য অনেক রাষ্ট্রের মত জাপানেও সরকার ব্যবস্থা তিন ভাগে বিভক্ত, যথা: আইন বিভাগ, শাসন বিভাগ এবং বিচার বিভাগ।

১৯৪৭ খ্রিঃ প্রণীত সংবিধান অনুযায়ী জাপান সরকার পরিচালিত হয়। এটি একটি এককেন্দ্রিক রাষ্ট্র যার প্রশাসনিক অঞ্চলের সংখ্যা ৪৭ টি এবং সম্রাট যার রাষ্ট্রপ্রধান। সম্রাটের প্রকৃত ক্ষমতা নেই; শুধুমাত্র আনুষ্ঠানিক ক্ষমতা আছে। সরকার চালানোর প্রকৃত ক্ষমতা প্রধানমন্ত্রী ও তার অধীনস্থ রাষ্ট্রমন্ত্রীদের দ্বারা পরিচালিত ক্যাবিনেটের হাতে অর্পিত। ক্যাবিনেট দেশের শাসন বিভাগের সমস্ত ক্ষমতার উৎস, এবং সরকারের প্রধান হিসেবে প্রধানমন্ত্রী ক্যাবিনেট গঠন করেন। প্রধানমন্ত্রীকে নির্বাচন করে জাতীয় সংসদ বা ডায়েট, এবং তাকে তার পদে নিয়োগ করেন সম্রাট।

জাতীয় ডায়েট হল আইন বিভাগের কেন্দ্রীয় নিয়ন্ত্রক। এটি দ্বিকক্ষবিশিষ্ট, যেখানে উচ্চকক্ষটি হল উপদেষ্টা পরিষদ এবং নিম্নকক্ষ জনপ্রতিনিধি পরিষদ। নিম্নকক্ষের সদস্যরা জনসাধারণ কর্তৃক সরাসরি নির্বাচিত হয়ে আসেন। জনসাধারণ সার্বভৌম ক্ষমতার উৎস। জাপানের সুপ্রিম কোর্ট ও অন্যান্য আদালত বিচার বিভাগ গঠন করে, এবং তা পুরোপুরি শাসন ও আইন বিভাগের নিয়ন্ত্রণমুক্ত।

ইতিহাস 
মেইজি পুনর্গঠন এর আগে অবধি বহু শতাব্দী ধরে জাপান ক্রমান্বয়ে সামরিক নেতা শোগুনদের দ্বারা শাসিত হত। এই সময়ে প্রকৃত ক্ষমতার অধিকারী শোগুন সম্রাটের নামে নিজে দেশ চালনা করতেন। শোগুনরা ছিলেন বংশানুক্রমিক সামরিক নেতা। বর্তমানে জেনারালিসিমো নামক বিরল সামরিক পদটি শোগুনদের ক্ষমতার সমতুল্য বলে ধরা যেতে পারে। খাতায় কলমে সম্রাটরা দেশের সার্বভৌম ক্ষমতার ধারক হলেও তাদের হাতে প্রকৃত ক্ষমতা তখনও ছিল না।

১৮৬৮ খ্রিঃ মেইজি পুনর্গঠনের সময় শেষ শোগুন তোকুগাওয়া ইয়োশিনবু পদত্যাগ করেন এবং সম্রাটের "হুকুম তামিল করার যন্ত্র" হয়ে থাকতে সম্মত হন। এই ঘটনায় জাপানে সম্রাটের ক্ষমতা পুনঃপ্রতিষ্ঠিত হয়। ১৮৮৯ খ্রিঃ জাপানকে পাশ্চাত্য শক্তিগুলোর সমকক্ষ করে তুলতে মেইজি সংবিধান প্রণয়ন করা হয়। ফলে এশিয়ায় প্রথম সংসদ হিসেবে জাপানের সংসদ আত্মপ্রকাশ করে। এই পর্যায়ে শাসনব্যবস্থা ছিল নিরঙ্কুশ ও সংসদীয় রাজতন্ত্রের মিশ্রণ। সমসাময়িক প্রুশীয় মডেল অনুযায়ী বিচার বিভাগ ছিল স্বাধীন।

কাজোকু নামক এক নতুন অভিজাত শ্রেণী গড়ে ওঠে। এরা ধ্রুপদী হেইয়ান অভিজাত শ্রেণী কুগে এবং শোগুনের অধীনস্থ সামন্তপ্রভু দাইমিয়োদের সমগোত্রীয় হয়ে ওঠে। প্রতিনিধিকক্ষ ও অমাত্যকক্ষ সংবলিত সাম্রাজ্যিক ডায়েটও এই সময় প্রতিষ্ঠিত হয়। অমাত্যকক্ষের সভ্যরা হতেন রাজপরিবারের সদস্য, কাজোকু অথবা সম্রাট কর্তৃক নিযুক্ত ব্যক্তি। প্রতিনিধিকক্ষের সভ্যরা সাধারণ পুরুষ ভোটদাতাদের দ্বারা সরাসরি নির্বাচিত হতেন। মেইজি সংবিধানে সম্রাট ও সাসন বিভাগের ক্ষমতার মোটের উপর স্পষ্ট বিভাজন থাকলেও কিছু ক্ষেত্রে বৈপরিত্যের ফলে এক রাজনৈতিক সংকট উপস্থিত হয়। এতে সেনাবাহিনীর উপর অসামরিক জনসমাজের কর্তৃত্বের ধারণাটি ধাক্কা খায়, ফলে সেনাবাহিনী রাজনীতিতে প্রবল প্রভাবশালী হয়ে ওঠে।

দ্বিতীয় বিশ্বযুদ্ধের শেষে পূর্বতন সামরিক শাসন উৎখাত করে পাশ্চাত্য ধাঁচে উদার গণতন্ত্র নির্মাণের লক্ষ্যে জাপানের বর্তমান সংবিধান প্রণীত হয়।

তথ্যসূত্র

জাপান
জাপানের উপবিভাগ
জাপান সরকার
এশীয় সরকার
পৃথ্বীনারায়ণ শাহ

পৃথ্বীনারায়ণ শাহ ), নেপালের রাজা (১৭২৩–১৭৭৫; ছিলেন সংযুক্ত নেপালের প্রথম রাজা। গোর্খারাজ পৃথ্বীনারায়ণ শাহ কয়েক দশক ধরে যুদ্ধের পর কাঠমান্ডু উপত্যকা দখল করে ছোটবড় রাজ্যে বিভক্ত নেপালকে একটি রাষ্ট্রীয় সংহতি দান করেন। নেপালের ইতিহাসে এই সময় থেকে একটি শক্তিশালী কেন্দ্রীয় ঐক্যবদ্ধ রাষ্ট্র হিসেবে হিমালয় কন্যা নেপালের যাত্রা শুরু বলা যায়। এই পৃথ্বীনারায়ণ শাহকে আজকের নেপালের প্রতিষ্ঠাতা বলা যায়। নেপালি সেনাবাহিনী তৈরিতেও এই ব্যক্তির ভূমিকা ছিলো; ১৭৬২ সালে তিনিই রাজকীয় নেপালি সেনাবাহিনী তৈরি করেছিলেন।

তথ্যসূত্র

১৭২৩-এ জন্ম
১৭৭৫-এ মৃত্যু
নেপালি রাজশাসক
নেপালের একত্রীকরণ
নেপালি হিন্দু
হিন্দু রাজশাসক
গোর্খা
নেপালের জাতীয় বীর
নেপালের রাজতন্ত্র
গোর্খা জেলার ব্যক্তিত্ব
প্রতিষ্ঠাতা রাজশাসক
গোর্খা জেলার ব্যক্তি
শাহ রাজবংশ
ধোলপুর হাউস

ধোলপুর হাউস হলো দিল্লিতে অবস্থিত রানা ধোলপুরের আদি বাসস্থান। এটি শাহজাহান রোডে ইন্ডিয়া গেটের পরই অবস্থিত। 

১৯২০ সালে এটি ডেকো আর্ট শৈলীতে নির্মিত। বাইরের দেওয়াল সাদা রংয়ের। 

বর্তমানের ইউনিয়ন পাবলিক সার্ভিস কমিশনের মূল কার্যালয় এখানে অবস্থিত। পুরো ভারতের সকল পরীক্ষার সাক্ষাৎকার এখানেই অনুষ্ঠিত হয়।

তথ্যসূত্র 

দিল্লির সরকারি ভবন
দিল্লির রাজকীয় বাসভবন
বাবুরাম ভট্টরাঈ

বাবুরাম ভট্টরাঈ (, জন্ম ১৮ জুন ১৯৫৪) ছিলেন নেপালের ৩৫তম প্রধানমন্ত্রী। তিনি আগস্ট ২০১১ থেকে মার্চ ২০১৩ পর্যন্ত প্রধানমন্ত্রী ছিলেন। তিনি ১৯৭৭ সালে ছাত্র রাজনীতিতে যোগ দেন। ভারতে প্রবাসী নেপালি ছাত্রদের নিয়ে অল ইন্ডিয়া নেপালি স্টুডেন্টস এসোসিয়েশন গঠন করেন। তিনি দিল্লির জওহরলাল নেহরু বিশ্ববিদ্যালয় থেকে আর্কিটেক্ট বিষয়ে পিএইচডি ডিগ্রি অর্জন করেন।

রাজনৈতিক জীবন
সিপিএন (৪র্থ কনভেনশন)-এ যোগ দিয়ে ১৯৮৬-এর বিভক্তির সময় তিনি মোহন বিক্রম সিং এর নেতৃত্বাধীন (মশাল) গ্রুপে যোগ দেন। ১৯৯১ সালে মশাল গ্রুপ থেকে বেরিয়ে নিজের নেতৃত্বে সংযুক্ত গণ ফ্রন্ট গঠন করেন। সংযুক্ত গণ ফ্রন্ট গঠনের উদ্দেশ্য ছিলো নেপালের কমিউনিস্ট পার্টি (মাওবাদী-কেন্দ্র) দলের প্রকাশ্য গণ সংগঠনের আড়ালে আসন্ন সংসদ নির্বাচন মোকাবিলা করা। সিপিএন (এম) তখনো একটি গোপন পার্টি ছিলো।

তথ্যসূত্র 

নেপালের প্রধানমন্ত্রী
১৯৫৪-এ জন্ম
জীবিত ব্যক্তি
বাহুন
জওহরলাল নেহরু বিশ্ববিদ্যালয়ের প্রাক্তন শিক্ষার্থী
নেপালি রাজনীতিবিদ
সাম্যবাদী শাসক
নেপালের অর্থমন্ত্রী
মার্ক্সবাদী লেখক
নেপালি নাস্তিক
নেপালের কমিউনিস্ট পার্টির (মাওবাদী-কেন্দ্র) রাজনীতিবিদ
খস জাতিগোষ্ঠী
গোর্খা জেলার ব্যক্তি
নেপালের ১ম সংবিধান সভার সদস্য
ভারতে নেপালি প্রবাসী
নেপালের ২য় সংবিধান সভার সদস্য
প্রতিনিধি সভার (নেপাল) সদস্য ২০১৭–২০২২
২১শ শতাব্দীর নেপালের প্রধানমন্ত্রী